கேள்வி: இராஜலட்சுமி - இளமை வரலாறு பற்றி தகவல் சொல்.
பதில்: இராஜலட்சுமி 1930 ஆம் ஆண்டு ஜூன் 2 ஆம் தேதி தென்னிந்திய மாநிலமான கேரளாவின் பாலக்காடு மாவட்டம் செர்புலச்சேரி எனும் ஊரில் மராத் அச்சுத மேனன் மற்றும் தக்கத்து அமயன்கோட்டு குட்டியம்மாலு அம்மா ஆகியோருக்கு இளைய மகளாகப் பிறந்தார். இந்திய கணிதவியலாளர் தெ. அ. சரசுவதி அம்மா இவரது மூத்த சகோதரி ஆவார். எர்ணாகுளம், மகாராஜாவின் கல்லூரி, எர்ணாகுளம் இயற்பியலில் பட்டம் பெற்ற பின்பு, மலையாளத்தில் தனது முதுகலையை முடிக்க திருவனந்தபுரம் பல்கலைக்கழகக் கல்லூரியில் சேர்ந்தார். ஆனாலும் பாதியிலேயே தனது படிப்பை கைவிட்ட இவர் பனாரசு இந்து பல்கலைக்கழகம் சேர்ந்து இயற்பியலில் முதுகலைப் பட்டம் பெற்றார். பின்னர், விரிவுரையாளராக தனது வாழ்க்கையைத் தொடங்கிய இராஜலட்சுமி, பெருந்தானி, பந்தளம் மற்றும் ஒற்றப்பாலம் ஆகிய இடங்களில் உள்ள நாயர் சேவை சங்கத்தின் பல்வேறு கல்லூரிகளில் பணியாற்றினார். ஜனவரி 18,1965 அன்று, காலையில் வீட்டிலிருந்து கல்லூரிக்குச் சென்று வீடு திரும்பிய இராஜலட்சுமி தூக்கிட்டு தற்கொலை செய்து கொண்டார். அப்போது இவருக்கு வயது 34.